શહેરના રસ્તા ઉપર ચાલતાં, દરેક દુકાનમાંથી આવતી ગંધ પરથી તે શેની દુકાન છે તે જાણી શકતી. કોઈ માણસ નજીક આવે તો તેના શરીરની વાસ પરથી તેને તે વ્યક્તીનો વ્યવસાય ખબર પડી જતો. તે વ્યક્તી સુથાર છે કે પ્લમ્બર કે ચીત્રકાર કે શીક્ષક તેની તેને ખબર પડી જતી. અરે! કોઈ ઝડપથી તેની બાજુમાંથી પસાર થાય તો પણ તે રસોડામાંથી આવે છે, બગીચામાંથી કે, બાથરુમમાંથી, તેની તેને જાણ થઈ જતી ! એક વખત એક માણસ વાપરતો હતો તે તમાકુની વાસ ઉપરથી, તેણે લખેલા કાગળની વાસ સાથે સરખાવીને તેને તે ઓળખી શકી હતી!